బ్లడ్ ప్లాస్మా
రక్తపు రసి (Blood plasma - బ్లడ్ ప్లాస్మా, రక్తరసము, నెత్తురు సొన, రక్తజీవద్రవ్యం) అనేది తేటైన ఎండుగడ్డి రంగు గల రక్తం యొక్క ద్రవ భాగం, ఇది రక్తం నుండి ఎర్రరక్తకణాలు, తెల్లరక్తకణాలు, ప్లేట్‌లేట్స్ మరియు ఇతర సెల్యూలర్ భాగాలు తొలగించబడిన తరువాత మిగిలిన భాగం. ఇది మానవ రక్తం యొక్క ఒక పెద్ద భాగం, రక్తంలో దాదాపు 55 శాతం దాకా వుంటుంది, మరియు నీరు, లవణాలు, ఎంజైములు, రోగనిరోధక కణాలు మరియు ఇతర ప్రోటీన్లను కలిగి వుంటుంది. ప్లాస్మా 92% నీటితో కూడి ఉంటుంది, ఇది మానవ శరీరానికి అవసరమైన కణాలు మరియు వివిధ కీలక పదార్థాలను సరఫరా చేసే ఒక మాధ్యమం. ప్లాస్మా శరీరంలో రక్తాన్ని గడ్డకట్టించడం సహా వ్యాధులను ఎదుర్కోవడం మరియు వివిధ ఇతర క్లిష్టమైన విధులను చేపడుతోంది.
రక్తస్రావం
రక్తస్రావానికి అనేకమైన కారణాలున్నాయి. కొన్ని ఏవిధమైన కారణం లేకుండా కూడా కనిపిస్తాయి. 
మన శరీరంలోని రక్తం గడ్డకట్టడంలో ఉన్న దోషాల మూలంగా రక్తస్రావం కలుగుతుంది. అటువంటప్పుడు బయట నుండి రక్తస్రావానికి ఎలాంటి కారణాలు కనిపించవు. హీమోఫీలియా, రక్త ఫలకికలు తక్కువకావడం వలన కలిగే రక్తస్రావం దీనికి ఉదాహరణలు.
ప్రమాదవశంగా కలిగే గాయాలు (Injuries) ఎక్కువగా రక్తస్రావానికి కారణమౌతాయి. గాయాల తీవ్రతను బట్టి రక్తస్రావం ఆధారపడివుంటుంది. అయితే చర్మం చిట్లినప్పుడు మాత్రమే రక్తస్రావం బయటకు కనిపిస్తుంది. కొన్నిసార్లు అలాకాని పక్షంలో రక్తం గూడుకట్టి ఒక గడ్డ (ట్యూమర్) లాగా తయారవుతుంది. రక్తస్రావం కొన్ని అవయవాలలో చాలా ప్రమాదం ఉదా: మెదడులోని రక్తస్రావం ప్రాణాంతకమైనవి. అలాగే ప్లీహం, కాలేయం మొదలైన అవయవాలకు కలిగిన గాయాల వలన కడుపులోనికి ఎక్కువగా రక్తస్రావం జరిగి బయటకు కనిపించకుండా ప్రమాదస్థితి సంభవిస్తుంది.